Die dekaan van die Fakulteit Agri-wetenskappe by die Univeriteit Stellenbosch, prof. Danie Brink, verduidelik waarom hy glo landbounavorsing in 2020 interessant en opwindend sal wees. Ons praat ook plantpatologie-navorsing met dr. Gert van Coller van die Wes-Kaapse Departement van Landbou.
RSG Landbou 17 Januarie 2020
Laai die mp3 af (16 143KB)
Woensdag 15 Januarie 2020
Die eerste wolveiling van 2020 het op 7 Januarie in Port Elizabeth plaasgevind. Yolandé Roodt vertel watter pryse behaal is. Daar is wêreldwyd ‘n biodiversiteitskrisis, veral wat insekte betref. Nagenoeg 40% van insekspesies word bedreig. Dr. Astrid Jankielsohn van LNR Kleingraan op Bethlehem, verduidelik wat die oorsaak van hierdie uitsterwing is, en hoe die landbou kan help om ekostelsels te herstel. En om gesonder te leef is dikwels ‘n nuwejaarsvoorneme. ‘n Bioloog, Henk Griessel, verduidelik watter rol appels speel in die verligting van inflammasievlakke.
RSG Landbou 15 Januarie 2020
Laai die mp3 af (24 438KB)
Dinsdag 14 Januarie 2020
Onkruiddoderweerstand is soortgelyk aan die mens se weerstand teen antibiotika. Wie of wat veroorsaak onkruiddoderweerstand by plante? Dr. Gerhard Verdoorn van Croplife SA het die antwoord. Wêreld Gronddag is op 5 Desember gevier. Dr. Gary Paterson van die Landbounavorsingsraad se department grond, klimaat en water, verduidelik hoe Suid-Afrika die dag gevier het, en waarom dit so belangrik is. Stan Jerling gesels oor trekkers. Hy stel van kleintyd af belang in veral landboutrekkers.
RSG Landbou 14 Januarie 2020
Laai die mp3 af (24 259KB)
Maandag 13 Januarie 2020
Het die donker wolk van klimaatsverandering darem ’n silwer randjie? Dr. Louis du Pisani, produksie-adviseur by die Nasionale Wolkwekersvereniging, gesels hieroor. Manie en Karin Wessels is bekend vir hulle kundigheid van intensiewe skaapboerdery. Manie vertel van hulle besoeke aan Rusland, en wat hulle daar gesien en geleer het. Dan verduidelik ‘n bekende Bonsmara-boer, Gerrit van Zyl, hoe om ‘n voerbank noukeurig te bestuur.
RSG Landbou 13 Januarie 2020
Laai die mp3 af (27 981KB)
Saterdag 11 Januarie 2020
Professor Eugene Cloete, viserektor by die Universiteit Stellenbosch, is in 2018 deur die Wes-Kaapse Landbouskrywersvereniging aangewys as landbouer van die jaar. Hy verduidelik waarom hy positief is oor landbou in 2020.
RSG Landbou 11 Januarie 2020
Laai die mp3 af (14 068KB)
Vrydag 10 Januarie 2020
Dr. Johann Strauss, 'n seniornavorser by die Wes-Kaapse Departement van Landbou en 'n kenner op die gebied van volhoubare produksiestelsels, bespreek die belangrikheid van boeredae en watter voordele dit vir inhou. Jana Loots van Vinpro bring ons op hoogte oor vanjaar se Vinpro-inligtingsdag wat binnekort gehou word. En prof. Eugene Cloete viserektor van die Universiteit Stellenbosch gesels oor die jongste waternavorsing.
RSG Landbou 10 Januarie 2020
Laai die mp3 af (14 203KB)
Donderdag 9 Januarie 2020
Landbouers is bekommerd oor die impak van bek-en-klouseer op die bedryf. Dr. Faffa Malan, bestuurder van RuVASA en verteenwoordiger van die Nasionale Dieregesondheidsforum, praat hieroor. Die brande in Australië maak almal opnuut bewus van die geweldige skade wat vuur kan aanrig. Hoe lyk die stand van brande in Suid-Afrika? Nicolene Neveling van Nevaque Fire and Rescue bring ons op hoogte. Johan van den Berg van Santam Landbou gesels weersake, en ons praat met onkruidkenner prof. Charlie Reinhardt, wat van 1 Februarie af by die Noordwes-Universiteit werksaam sal wees as leier van die agronomiefakulteit.
RSG Landbou 9 Januarie 2020
Laai die mp3 af (28 146KB)
Woensdag 8 Januarie 2020
Dr. Michael Woods het onlangs sy doktorsgraad verwerf in massaboerdery met insekte. Lise Roberts vind uit waar sy belangstelling in dié veld vandaan kom, en wat hierdie soort boerdery behels. Frans van Eden van Prioritise praat oor diversifikasie in die landbou, en Ettienne van Wyk, ‘n Dorper-boer, vertel van sy klein begin in 2008 en waar hy vandag staan.
RSG Landbou 8 Januarie 2020
Laai die mp3 af (24 571KB)
Dinsdag 7 Januarie 2020
Hoe vergelyk werkskepping in die Suid-Afrikaanse landbou met ander lande in Afrika, en lande soos Australië en die VSA? En hoe vergelyk produktiwiteit? Zelda Schwalbach van Sappi vertel watter geleenthede daar vir vroue in die bosbousektor is. Een van ons plaaslike landboujoernaliste, Lindie Botha, het in 2019 ‘n internasionale toekenning ontvang. Hennie Maas het meer hieroor gaan uitvind.
RSG Landbou 7 Januarie 2020
Laai die mp3 af (24 674KB)
Maandag 6 Januarie 2020
Die bekende Bonsmara-boer Nick Serfontein is in November verlede jaar aangewys as die 2019 Landbouskrywers SA se boer van die jaar. Hoor wat hy gesê het nadat hy die toekenning ontvang het. Ons kuier in die pragtige Van Reenen-omgewing, en gesels met Ellen Janse van Rensburg. Sy boer met die Border Leicester-skaapras en is ook by weefwerk waar hierdie skape se wol gebruik word.
RSG Landbou 6 Januarie 2020
Laai die mp3 af (24 423KB)